A Nagykun Hagyományőrző Társulás pályázati felhívása

kiadványok támogatására
A Nagykun Hagyományőrző Társulás pályázatot ír ki a társult önkormányzatok (Berekfürdő, Karcag, Kenderes, Kétpó, Kisújszállás, Kuncsorba, Kunhegyes, Kunmadaras, Kunszentmárton, Mesterszállás, Mezőtúr, Túrkeve), valamint a területükön működő civil szervezetek, intézmények, illetve magánszemélyek részére a Nagykunsághoz, nagykunokhoz kapcsolódó kiadványainak támogatására.
A pályázat célja: a Nagykunsághoz, nagykunokhoz kötődő témájú kötetek 2022. évi megjelentetési költségeinek támogatása.

A pályázók köre: a társult önkormányzatok, illetékességi területükön működő, bejegyzett civil szervezetek (ennek tényét a pályázat kiírója az elbírálás során ellenőrzi), továbbá intézmények, magánszemélyek. 

A pályázati keretösszeg: 500.000 Ft

Elnyerhető támogatási összeg: maximum 200.000 Ft, de a kiadvány teljes költségének maximum 50%-a.

A pályázat benyújtásának (postára adásának) határideje: 2022. március 29.
A pályázatok elbírálásának határideje: 2022. április 29.

A pályázat elbírálásáról a döntést követő 15 napon belül értesül a pályázó. A támogatás egy összegben kerül átutalásra a pályázó által megadott számlaszámra utólagos elszámolási kötelezettség mellett. A pályázó az elnyert támogatásról legkésőbb 2022. december 1-jéig számlamásolatokkal köteles elszámolni. Amely szervezet határidőre nem számol el, az kizárja magát a jövő évi, hasonló célra kiírt pályázatból. 

A pályázat benyújtásának módja: az e célra készített pályázati adatlapon, mely átvehető a társult önkormányzatok polgármesteri hivatalaiban, valamint letölthető a www.kisujszallas.hu honlapról. 

Kötelezően csatolandó melléklet a kiadvány részletes szinopszisa.
Előnyben részesítjük: azokat az intézményeket, szervezeteket, magánszemélyeket, amelyek maguk is anyagi erőfeszítéseket hoznak pályázati céljaik megvalósításáért. 
A pályázati adatlapot hiánytalanul kell kitölteni, a pályázat benyújtása után hiánypótlásra nincs lehetőség. A hiányosan vagy késve benyújtott pályázatok nem támogathatók. 

A pályázat benyújtásának helye: Kisújszállás Város Önkormányzata, 5310 Kisújszállás, Szabadság tér 1. A borítékon fel kell tüntetni: NHT Pályázat 2022. évi kiadvány támogatására.

Kecze István,
a Társulási Tanács elnöke

